ఖుర్రం మంజూర్

ఖుర్రం మంజూర్ (జననం 1986, జూన్ 10) పాకిస్తానీ అంతర్జాతీయ క్రికెట్ ఆటగాడు. ఆఫ్ స్పిన్ బౌలింగ్ కూడా చేసే కుడిచేతి ఓపెనింగ్ బ్యాట్స్‌మన్ గా రాణించాడు.

క్రికెట్ రంగం 
2003–04 సీజన్‌లో ఫస్ట్-క్లాస్ క్రికెట్‌లోకి అరంగేట్రం చేశాడు. 2007 ఫిబ్రవరిలో షేక్‌పురాలో జింబాబ్వేతో జరిగిన 5వ వన్డే ఇంటర్నేషనల్ లో మొదటిసారిగా పాకిస్థాన్‌కు ప్రాతినిధ్యం వహించాడు. మొత్తం ఏడు టెస్టులు ఆడి మూడు హాఫ్ సెంచరీలు సాధించాడు. పాకిస్తాన్-ఎ తరపున వెస్టిండీస్- ఎ జట్టుకి వ్యతిరేకంగా రెండు టెస్టుల్లో బాగా రాణించాడు, 3 సెంచరీలు సాధించాడు.

బంగ్లాదేశ్ ఎన్సిఎల్ టీ20 బంగ్లాదేశ్‌లో సైక్లోన్స్ ఆఫ్ చిట్టగాంగ్ తరపున కూడా ఆడాడు. అబుదాబి యూఏఈలో దక్షిణాఫ్రికాతో జరిగిన టెస్టులో ఖుర్రం మంజూర్ తొలి సెంచరీ సాధించాడు.

2016 ఫిబ్రవరి 27న 2016 ఆసియా కప్‌లో భారతదేశానికి వ్యతిరేకంగా పాకిస్తాన్ తరపున తన ట్వంటీ20 అంతర్జాతీయ అరంగేట్రం చేసాడు.

2017 జనవరిలో అతను 2016–17 ప్రాంతీయ వన్డే కప్‌లో మొత్తం 395 పరుగులతో అత్యధిక పరుగులు చేశాడు. 2017 పాకిస్తాన్ కప్‌లో నాలుగు మ్యాచ్‌లలో 227 పరుగులతో సింధు తరపున అత్యధిక పరుగులు చేసిన ఆటగాడిగా నిలిచాడు.

2018 ఏప్రిల్ లో, 2018 పాకిస్తాన్ కప్ కోసం ఖైబర్ పఖ్తున్ఖ్వా జట్టులో ఎంపికయ్యాడు. 2018 ఏప్రిల్ 28న, పంజాబ్‌తో జరిగిన మ్యాచ్‌లో, లిస్ట్ ఎ క్రికెట్‌లో తన అత్యధిక స్కోరు 190 పరుగులు చేశాడు. టోర్నీలో ఖైబర్ పఖ్తున్ఖ్వా తర్వాతి మ్యాచ్‌లో, 111 పరుగులు చేశాడు. నాలుగు మ్యాచ్‌లలో 393 పరుగులతో అత్యధిక పరుగుల స్కోరర్‌గా టోర్నమెంట్‌ను ముగించాడు. 2018-19 క్వాయిడ్-ఎ-అజం ట్రోఫీలో ఎనిమిది మ్యాచ్‌లలో 886 పరుగులతో అత్యధిక పరుగుల స్కోరర్‌గా నిలిచాడు.

2019 మార్చిలో, 2019 పాకిస్థాన్ కప్ కోసం పంజాబ్ జట్టులో ఎంపికయ్యాడు. టోర్నమెంట్ చివరి గ్రూప్ స్టేజ్ మ్యాచ్‌లో, 116 బంతుల్లో 168 పరుగులు చేశాడు, ఇది టోర్నమెంట్‌లో అత్యధిక వ్యక్తిగత స్కోరుగా నిలిచింది.

2019 సెప్టెంబరులో, 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం సింధు జట్టులో ఎంపికయ్యాడు.

మూలాలు

బాహ్య లింకులు 
 

పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1986 జననాలు